gu en it en en en en en en en en en en en it hu la es en en gu en gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
૫૬ અંતર્દ્વીપોનું વર્ણન - Jainopediya
June 19, 2018 jainopediyaLeave a Comment on ૫૬ અંતર્દ્વીપોનું વર્ણન
લઘુ હિમવંત પર્વત જ્યાં પૂર્વ અને પશ્ચિમ દિશાઓમાં લવણ સમુદ્રને મળે છે, ત્યાં તેનો ૮,૪૦૦ યોજન જેટલો હિસ્સો દાઢાના રૂપમાં લવણ સમુદ્રમાં ફેલાયેલો છે. પૂર્વ દિશામાંથી બે અને પશ્ચિમ દિશામાંથી બે દાઢા નીકળે છે. આવી જ રીતે ઐરાવત ક્ષેત્રની દક્ષિણે આવેલા શિખરી પર્વતમાંથી પણ ૮,૪૦૦ યોજનની લંબાઈ ધરાવતી ૪ દાઢાઓ લવણ સમુદ્રમાં પ્રવેશે છે. આ પ્રત્યેક દાઢા ઉપર ૭ દ્વીપો એટલે કુલ ૫૬ અંતર્દ્વીપો આવેલા છે.
લઘુ હિમવંત પર્વતની પૂર્વ દિશામાંથી જે બે દાઢા નીકળે છે તે પૈકી એક ઇશાન ખૂણા તરફ અને બીજી અગ્નિ ખૂણા તરફ વક્રાકારે જાય છે. તેવી જ રીતે પશ્ચિમ દિશામાંથી જે બે દાઢા નીકળે છે તે પૈકી એક નૈઋત્ય ખૂણા તરફ અને બીજી વાયવ્ય ખૂણા તરફ જાય છે. આવું જ શિખરી પર્વત ઉપરથી નીકળતી દાઢાઓનું છે.
લઘુ હિમવંત અને શિખરી પર્વતની ૮ દાઢાઓ ઉપર જંબૂદ્વીપથી ૩૦૦ યોજનના અંતરે પ્રથમ ૮ અંતર્દ્વીપો આવેલા છે. લવણ સમુદ્રના કિનારેથી આ પ્રથમ અંતર્દ્વીપનું અંતર પણ ૩૦૦ યોજન જેટલું જ છે. આ અંતર્દ્વીપનો વ્યાસ ૩૦૦ યોજન છે અને પરિઘ આશરે ૯૪૯ યોજન જેટલો છે. ઇશાન ખૂણામાં જે પહેલો અંતર્દ્વીપ આવેલો છે, તેનું નામ એકોરુક છે. અગ્નિ ખૂણામાં જે પહેલો અંતર્દ્વીપ આવેલો છે, તેનું નામ આભાષિક છે. નૈઋત્ય ખૂણામાં જે અંતર્દ્વીપ છે, તેનું નામ વૈષાણિક છે અને વાયવ્ય ખૂણામાં જે અંતર્દ્વીપ છે, તેનું નામ લાંગૂલિક છે. ત્યાર બાદ ૪૦૦ યોજનના અંતરે ૪૦૦ યોજનનો વ્યાસ ધરાવતા ૮ અંતર્દ્વીપ છે. આ રીતે અંતિમ ૮ અંતર્દ્વીપ નો વ્યાસ ૯૦૦ યોજન થાય છે અને જંબૂદ્વીપના કિનારાથી તેમનું અંતર કુલ ૮,૪૦૦ યોજન જેટલું થાય છે.
આ ૫૬ અંતર્દ્વીપોમાં યુગલિક મનુષ્યો વસવાટ કરે છે. આ મનુષ્યો યુગલના સ્વરૂપમાં જન્મ પામે છે અને યુગલના સ્વરૂપમાં જ મૃત્યુ પામે છે. આ મનુષ્યોને ૬૪ પાંસળીઓ હોય છે, તેમનું આયુષ્ય એક પલ્યોપમના અસંખ્ય ભાગ જેટલું હોય છે. તેઓ એકાંતરે આહાર ગ્રહણ કરે છે. તેમની ઉંચાઈ ૮૦૦ ધનુષ જેટલી હોય છે. આ અંતર્દ્વીપોમાં કલ્પવૃક્ષ થાય છે, જે યુગલિક મનુષ્યોની ઈચ્છા મુજબ તેમને ભોજન, આવાસ, વસ્ત્રો વગેરે તમામ સામગ્રીઓ પૂરી પાડે છે. આ કારણે ૫૬ અંતર્દ્વીપોમાં કૃષિ, ઉદ્યોગ આદિની કોઈ જરૂર પડતી નથી. આ યુગલિક મનુષ્યોનું આયુષ્ય પૂર્ણ થવામાં ૭૯ દિવસની વાર હોય ત્યારે તેઓ યુગલ બાળકને જન્મ આપે છે. ૭૯ દિવસ સુધી આ યુગલનું ભરણપોષણ કરીને તેઓ મૃત્યુ પામે છે. લવણ સમુદ્ર પછીના કોઈ પણ સમુદ્રમાં આ પ્રકારના અંતર્દ્વીપો જોવા મળતા નથી.
મધ્યલોકની બરાબર મધ્યમાં આવેલો જંબૂદ્વીપ થાળી જેવો ગોળ છે અને તેનો વ્યાસ એક લાખ યોજન જેટલો છે. આ જંબૂદ્વીપને વીંટળાઈને બંગડીના આકારમાં લવણ સમુદ્ર આવેલો છે. આ સમુદ્રનું પાણી ખારું હોવાથી તેને લવણ સમુદ્ર કહેવામાં આવે છે. લવણ સમુદ્રનો કુલ વ્યાસ પાંચ લાખ યોજન છે. આ પૈકી વચ્ચે એક લાખ યોજનનો જંબૂદ્વીપ છે. બંગડી આકારના લવણ સમુદ્રની બન્ને બાજુઓની પહોળાઈ ૨-૨ લાખ યોજન છે. આ રીતે લવણ સમુદ્રનો વ્યાસ ૫ લાખ યોજન છે. લવણ સમુદ્રનો પરિઘ ૧૫,૮૧,૧૩૯ યોજન કરતાં થોડોક ઓછો છે. ૨ લાખ યોજનની જાડાઈ ધરાવતા લવણ સમુદ્રની ફરતે ૪ લાખ યોજનની જાડાઈ ધરાવતો ઘાતકી ખંડ કંકણાકારે આવેલો છે. લવણ સમુદ્રમાંથી ઘાતકી ખંડમાં જવાનાં ૪ દ્વાર ૪ દિશાઓમાં આવેલાં છે.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
અઢીદ્વીપમાં આવેલા શાશ્વતા પદાર્થો
June 14, 2018 jainopediya
June 11, 2018July 2, 2018 jainopediya
June 14, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૧૪ રાજલોકનો આકાર ૨૨ પરિસહ ૩૪ અતિશય ૬૩ શલાકા પુરુષ
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.